**Zápisnica**

**Zo zasadnutia komisie pre cestovný ruch, regionálny rozvoj, služby a technickú činnosť v meste napísaná dňa 25.10.2023**

Predseda komisie privítal členov komisie a konštatoval, že komisia sa zišla v počte členov 7 (ostatní sa ospravedlnili) a je v zmysle článku 8 ods. 2 Rokovacieho poriadku komisií mestského zastupiteľstva v Námestove ( ďalej len ako „rokovací poriadok“) spôsobilá rokovať.

**K bodu 1: Otvorenie, privítanie, schválenie programu**

Predseda oboznámil členov komisie o programe zasadnutia komisie a zároveň dal členom komisie v zmysle článku 8 ods. 3 rokovacieho poriadku možnosť program doplniť, zmeniť, resp. pripomienkovať. Vzhľadom na to, že nikto nemal návrh na zmenu programu, hlasovalo sa o pôvodnom programe nasledovne:

1. Otvorenie, privítanie, schválenie programu
2. Projekt rekonštrukcie stánku so zmrzlinou pri Tempo Jednota - /predkladá Azem Luši/

**3.** Projekt stojísk na smeti na nábreží – /predkladá p. Medvecká, vedúca oddelenia výstavby/

**4.**  Označenie smerových tabúľ na atrakcie v blízkosti mesta + informačná tabuľa – /predkladá p. Rusnáková/

**5.** Aktuálny stav projektu Okno do minulosti (staré fotky umiestnené na námestí) – /predkladá p. Rusnáková/

**6.** Dokončenie chodníka od cintorína ku Ranču – /predkladá p. Dunčič/

**7.** Diskusia

**8.**  Rôzne

**9.**  Záver

Hlasovanie členov komisie o programe za – 7 , proti – 0, zdržal sa – 0

Program rokovania komisie bol schválený

**K bodu 2: Projekt rekonštrukcie stánku so zmrzlinou pri Tempo Jednota - /predkladá Azem Luši/**

Pán Azem Luši predložil projekt a oboznámil komisiu s navrhovanou rekonštrukciou – modernizáciou stánku so zmrzlinou pri Tempo Jednota.

Uznesenie č. 1: prestavba

 Komisia pre cestovný ruch, regionálny rozvoj, služby a technickú činnosť berie na vedomie správu-projekt prednesený pánom Lušim. Komisia odporúča Mestskému úradu povoliť rekonštrukciu stánku so zmrzlinou pri Tempo Jednota.

Hlasovanie členov komisie o návrhu uznesenia: za – 7, proti – 0, zdržal sa – 0

Uznesenie bolo prijaté

Uznesenie č. 2: prístavba Informačného centra pre turistov – návrh komisie prístavby kontajneru

Komisia pre cestovný ruch, regionálny rozvoj, služby a technickú činnosť odporúča Mestskému úradu zaoberať sa námetom na vybudovanie turistického informačného centra, kontajnera ku stánku s občerstvením pána Azema Lušiho. Pán Luši súhlasil že poskytne svoje už vybudované inžinierske siete na prevádzku informačného centra pre turistov.

Hlasovanie členov komisie o návrhu uznesenia: za – 7, proti – 0, zdržal sa – 0

Uznesenie bolo prijaté

**K bodu 3: Projekt stojísk na smeti na nábreží – /predkladá p. Medvecká, vedúca oddelenia výstavby/**

Pani Ing. Soňa Medvecká, PhD., vedúca oddelenia výstavby – sa ospravedlnila a nezúčastnila stretnutia, čiastočne projekt predniesla koordinátorka pre projektové riadenie mesta Námestovo K. Rusnáková.

Uznesenie č. 1:

 Komisia pre cestovný ruch, regionálny rozvoj, služby a technickú činnosť odporúča

zvážiť farbu a design aby tieto stavby nepôsobili rušivo, keďže sa jedná o časť mesta, ktorá je

enormne navštevovaná návštevníkmi. Zároveň ak mesto navrhuje aby všetci podnikatelia mali

smetné nádoby uzavreté v zastrešených stojiskách tak by bolo dobré aby sa s dotknutými

podnikateľmi tento plán mal prerokoval.

Hlasovanie členov komisie o návrhu uznesenia: za – 7, proti – 0, zdržal sa – 0

Uznesenie bolo prijaté

**K bodu 4: Označenie smerových tabúľ na atrakcie v blízkosti mesta + informačná tabuľa – /predkladá p. Rusnáková/**

Koordinátorka pre projektové riadenie mesta Námestovo oboznámila komisiu o práci na nových informačných tabuliach, ktoré budú slúžiť pre turistov aj pre domáce obyvateľstvo.

**K bodu 5: Aktuálny stav projektu Okno do minulosti (staré fotky umiestnené na námestí) – /predkladá p. Rusnáková/**

Koordinátorka pre projektové riadenie mesta Námestovo oboznámila komisiu o projekte Okno do minulosti, ktoré bolo už predložené na schválenie do rozpočtu na rok 2024.

Uznesenie č. 1:

 Komisia pre cestovný ruch, regionálny rozvoj, služby a technickú činnosť odporúča

zastupiteľstvu schváliť projekt Okno do minulosti.

Hlasovanie členov komisie o návrhu uznesenia: za –7 , proti – 0, zdržal sa – 0

Uznesenie bolo prijaté

**K bodu 7: Dokončenie chodníka od cintorína ku Ranču – /predkladá p. Dunčič/**

Uznesenie č. 1:

 Komisia pre cestovný ruch, regionálny rozvoj, služby a technickú činnosť odporúča

zastupiteľstvu schváliť dokončenie druhej fázy náučného cyklochodníka od židovského

cintorína, poza židovský cintorín až ku Ranču u Edyho.

Hlasovanie členov komisie o návrhu uznesenia: za –7 , proti – 0, zdržal sa – 0

Uznesenie bolo prijaté

**K bodu 8: Diskusia**

Žiadny člen komisie nemal v tomto bode žiadne návrhy ani podnety.

**K bodu 9: Rôzne**

**a,** P. Kopál- návrh na osadenie smetných košov na Nábreží na mieste nad lavičkami pri amfiteátri.

**b,** P. Žulko - návrh na vyhotovenie prevádzkového poriadku využívania WC / otváracie hodiny/, zlepšiť označenie verejného WC, nájsť riešenie pri akciách, pri festivaloch aby sa odľahčilo využívanie WC v gastro prevádzkach. Keďže ich toalety využívajú aj ľudia, ktorí nie sú zákazníkmi dotknutých prevádzok.

Uznesenie č. 1:

**c,** Komisia pre cestovný ruch prerokovala podnety k diskotékam prednesené na zastupiteľstve z 23.10. 2023 . Komisia podporuje dodržiavanie zákonov a predpisov, ktoré upravujú predávanie alkoholických nápojov. Mesto nemá tolerovať podávanie alkoholu mladistvým.  Nie sme však za to, aby mesto určovalo nad rámec zákona aké akcie a podujatia môžu podnikatelia organizovať alebo aké marketingové aktivity môžu používať pri propagovaní svojich podnikov. Samozrejme tieto aktivity musia byť v súlade zo zákonmi a pravidlami Slovenskej republiky.

Hlasovanie členov komisie o návrhu uznesenia: za –7 , proti – 0, zdržal sa – 0

Uznesenie bolo prijaté

**K bodu 10: Záver**

Na záver predseda komisie poďakoval všetkým členom za účasť na komisii a zasadnutie komisie ukončil.

 .....................................

 Ing. Eduard Dunčič

 predseda komisie